**Hapet thirrja për mobilitete studentësh dhe stafi të UPT-së,**

**në** [Technische Hochschule Lübeck](https://www.th-luebeck.de/)

Në kuadër të programit Erasmus+ dhe marrëveshjes KA1 bilaterale, midis Universitetit Politeknik të Tiranës dhe [Technische Hochschule Lübeck](https://www.th-luebeck.de/) hapet thirrja për aplikime për studentët dhe stafin e Universitetit Politeknik të Tiranës, Fakulteti i Arkitekturës dhe Urbanistikës, në [Technische Hochschule Lübeck](https://www.th-luebeck.de/).

**Lloji i mobilitetit përfshin:** Pjesëmarrje në mobilitet një javor, tëstudentëve dhe stafit të Fakultetit të Arkitekturës dhe Urbanistikës.

**Nivelet e mobilitetit për studentët:** Studentët duhet të jenë të regjistruar në një program studimi në Fakultetin e Arkitekturës dhe Urbanistikës.

**Koha e kryerjes së mobilitetit:** Semestri i parë i vitit akademik 2025 – 2026, 07–13 dhjetor 2025 (5 ditë + 2 ditë udhëtim)

**Numri total i studentëve:** 20 studentë

Nga të cilët: 10 nga Dega e Arkitekturës, në vit të katërt të studimit

10 nga Dega e Urbanistikës, në vit të pestë të studimit

**Dokumentat e nevojshme për aplikim për studentët:**

- CV;

- Kopje e Pasaportës;

- Vërtetim studenti;

- Listë notash e studimeve deri në momentin e aplikimit;

- Letër Motivimi (në gjuhën angleze);

- Çertifikatë e gjuhës së huaj, anglisht ose gjermanisht\*;

- Dokumenti Learning Agreement\*\*.

\*N*iveli minimal i kërkuar është B2. Studenti duhet të plotësojë nivelin minimal të kërkuar gjuhën duke e vërtetuar me çertifikatën përkatëse të gjuhës së huaj.*

*\*\*Learning Agreement është një kontratë midis universitetit të origjinës dhe aplikantit dhe shërben për të përcaktuar programin që do të zhvilloni në universitetin pritës.*

*Dokumenti ‘‘Learning Agreement’’ te seksioni ‘‘Commitment’’ firmoset nga aplikanti, nga Koordinatori Akademik i Fakultetit dhe nga Zv/Rektori i UPT-së për Anën Shkencore dhe Marrëdhëniet me Jashtë.*

**Numri total i stafit:** 4 staf akademik ngaFakulteti i Arkitekturës dhe Urbanistikës, pedagogë të angazhuar në lëndët e tipit studio, apo të ngjashme me to, të vitit të katërt dhe të pestë.

# Dokumentat e nevojshme për aplikim për stafin:

* CV + lista e publikimeve (në gjuhën angleze);
* Kopje e Pasaportës;
* Aprovim nga përgjegjësi i njësisë bazë dhe nga përgjegjësi i njësisë kryesore, ku aplikanti bën pjesë, në lidhje me planin e mobilitetit dhe periudhën, të parashikuara për t’u kryer në universitetin pritës\*;
* Letra konfirmuese nga universiteti pritës\*\*;
* Dokumenti i Mobility Agreement \*\*\*.
* Work Plan;
* English Language Competency (**B2 or higher according to the CEFR**)

\*Plani i mobilitetit për, si dhe periudha e propozuar e mobilitetit për stafin, duhet të aprovohet/firmoset paraprakisht nga përgjegjësi i njësisë bazë dhe nga përgjegjësi i njësisë kryesore ku aplikani bën pjesë.

\*\*Kandidatët që do të aplikojnë për të qenë pjesë e mobiliteteve si staf në universitetin pritës, paraprakisht duhet të kenë aprovimin nga universitetin pritës (Dekan/Titullar Departamenti ose program studimi/Profesor), për kryerjen e aktivitetit gjatë periudhës së mobilitetit. Ai/ajo do të duhet t’ju dërgojë një dokument paraprak aprovues, të cilin do të duhet ta bashkangjisni me dokumentet e tjera për aplikimin tuaj.

\*\*\* Mobility Agreement for Teaching/Training për stafin është një dokument në të cilin duhet të specifikohet programi juaj i propozuar që do të kryeni gjatë periudhës së shkëmbimit, i cili është aprovuar paraprakisht nga përgjegjësi i njësisë bazë, sipas pikës më sipër. Kjo është formë standarde e Erasmus+ dhe firmoset nga aplikanti dhe personi përgjegjës për mobilitetet në Universitetin Politeknik të Tiranës, i cili është Zv.Rektori për Anën Shkencore dhe Marrëdhëniet me Jashtë.

**Afati për aplikim: Deri më 2 tetor 2025, ora 12.00**

Aplikimi kryhet pranë Drejtorisë së Komunikimit dhe Koordinimit në UPT.

Për informacione shtesë në lidhje me procesin e aplikimit në UPT, mund të kontaktoni në e-mail: loretacapeli@gmail.com , abeqo@upt.al , rkodra@upt.al